বাতৰিত দেখা ছবিখন আপুনি নিশ্চয় দেখিছে। অসমৰ দক্ষিণ শালমাৰাৰ বানত বুৰি থকা এখন বিদ্যালয়ত প্ৰধান শিক্ষকে লগত দুজন ছাত্ৰক লৈ যোৱা ২০১৭ চনত স্বাধীনতা দিৱসৰ দিনা পতাকা উত্তোলন কৰাৰ এই ছবিয়ে দেশজুৰি আলোড়ণ কৰিছিল।
ছবিখনত দেখা দুগৰাকী কণমানিৰে এজন হায়দৰ। সেই হায়দৰৰে বোলে নাম হেৰাইছে এন আৰ চিৰ চূড়ান্ত খচৰাত!
স্বাধীনতা দিৱসৰ দিনটোতে দেওবাৰে এই বাতৰি পৰিৱেশন কৰিছে বাংলা বাতৰি কাকত আনন্দ বাজাৰ পত্ৰিকাই।
খচৰাত নাম নহা হায়দৰৰ আছে আৰু এক হৃদয় বিদাৰক কাহিনী। বিটিএদিত কিছু বছৰ পূৰ্বে স্ংখ্যালঘু লোকসকলৰ ওপৰত হোৱা আক্ৰমণত আততায়ীৰ গুলীত হায়দৰে হেৰুৱাইছিল দেউতাক ৰুপনাল খানক।
এন আৰ চি সেৱা কেন্দ্ৰৰ পৰা হায়দৰৰ মাকক বোলে জনোৱা হৈছে যে জন্মৰ প্ৰমাণ পত্ৰত কিবা ভুল হোৱাৰ বাবে হায়দৰৰ নাম খচৰাত অহা নাই।
পানীত বুৰিও ৰাষ্ট্ৰীয় পতাকা উত্তোলন কৰাক গোটেই দেশে জনোৱা উষ্ণ আদৰণিয়ে অতি পিছপৰা অঞ্চলটোলৈ উন্নতি কঢ়িয়াই আনিব বুলিও আশা পালিছিল গাওঁবাসীয়ে। স্বাধীনতা দিৱস গ'ল, হৈ চৈ লাগিল, আকৌ আজি আৰু এটা স্বাধীনতা দিৱস পাৰ হ'ল; কিন্তু আজিও পৰিৱৰ্তন নাহিল দক্ষিণ শালমাৰাৰ সেই গাওঁখনলৈ।
'আমাৰ ইয়াৰ পৰা ধুবুৰীলৈ যাবলৈও ২ঘণ্টা লাগে। ৰাষ্টা-ঘাট নাই। যোৱাবাৰ হুলস্থূল লাগোতে ভাবিছিলো এইবাৰ এলেকাটোৰ উন্নতি হ'ব। কিন্তু একো নহ'ল,' আনন্দ বাজাৰ পত্ৰিকাক জনাইছে সেই ভাইৰেল ফট'খন ফে'ছবুকত দিয়া শিক্ষক মিজানুৰে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
